text: А група - Етър се справи с носителя на Купата на Литва
  Етър постигна първа победа в контролите си в Анталия. След 3:4 от Лех (Познан) и 1:1 с лидера в шампионата на Босна и Хергецовина Железничар (Сараево) великотърновският тим надигра с 1:0 носителя на купата на Литва - Стумбрас (Каунас).
  Двата отбора направиха здрав и равностоен мач с борба предимно в центъра и головите опасности пред двете врати бяха малко. През втората част етърци натиснаха и така се стигна до 86-ата минута, когато Даниел Младенов напредна отдясно и навлезе в наказателното поле, където бе съборен. Реферът отсъди дузпа, която Иван Вълчанов превърна в победния гол.
  Следващата проверка е на 2 февруари срещу Олимпия (Любляна), след което етърци се завръщат във Велико Търново.
  Красимир Балъков започна в състав: Денис Григич, Душан Младенович, Симеон Иванов, Пламен Гълъбов, Кольо Станев, Георги Сърмов, Никола Колев, Аласана Мане, Иван Стоянов, Ерик почански, Иван Петков.
  След почивката влязоха още: Христо Иванов, Иван Скерлев, Яни Пехливанов, Георги Пашов, Венци Василев, Димо Пехливанов, Велко Братович, Иван Вълчанов, Даниел Младенов, Чавдар Ивайлов и Стефан Неделчев.